RS ทุ่ม 300 ลบ. ตีตลาดคอลลาเจนพรีเมียม เปิดรับตัวแทนจำหน่าย ร่วมสร้างธุรกิจโตยั่งยืน
RS ทุ่ม 300 ลบ. ดึง 3 พรีเซ็นเตอร์ ร่วมบุกตลาดคอลลาเจนพรีเมียม เปิดรับตัวแทนจำหน่าย สร้างธุรกิจโตยั่งยืน
RS ทุ่ม 300 ลบ. ดึง 3 พรีเซ็นเตอร์ ร่วมบุกตลาดคอลลาเจนพรีเมียม เปิดรับตัวแทนจำหน่าย สร้างธุรกิจโตยั่งยืน
3 มี.ค. 2564

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS เปิดเผยว่า โลกของธุรกิจมีการเปลี่ยนแปลงอย่างรวดเร็ว การทำธุรกิจด้วยความเข้าใจแบบเดิมๆ หรือวิธีคิดแบบเก่าๆ อาจจะประสบปัญหา ซึ่งเราเชื่อมั่นว่า การทำธุรกิจในปัจจุบันต้องมีพาร์ทเนอร์ที่ดี เพื่อสร้างการเติบโตร่วมกัน
นอกจากนี้ ผู้ประกอบการรายย่อยในไทยที่มีศักยภาพมีเป็นจำนวนมากที่กำลังแสวงหาโอกาสในการเติบโต ดังนั้น อาร์เอส กรุ๊ป ในฐานะบริษัทที่มีความพร้อมและมีศักยภาพในการเติบโตอย่างต่อเนื่อง จึงเปิดโอกาสครั้งสำคัญเปิดรับพาร์ทเนอร์ที่มีศักยภาพ มีความมุ่งมั่น และ passion เพื่อร่วมเป็น Exclusive Distribution Network (EDN) หรือตัวแทนจำหน่าย เพื่อเข้ามาเป็นคู่ธุรกิจและพร้อมจะผลักดันให้เติบโตไปด้วยกัน ภายใต้ Business Model ใหม่ของ อาร์เอส กรุ๊ป
“การเปิดรับสมัคร Exclusive Distribution Network (EDN) หรือตัวแทนจำหน่ายในครั้งนี้ เป็นโอกาสครั้งสำคัญของผู้ประกอบการที่มีศักยภาพที่พร้อมจะเติบโต โดยอาร์เอส กรุ๊ป เชื่อมั่นว่า ด้วยศักยภาพของความพร้อม ทั้งคุณภาพของสินค้าคอลลาเจนระดับพรีเมียม การลงทุนด้านการตลาดอย่างไม่เคยมีมาก่อน และกลยุทธ์การขายที่แข็งแรง จะเป็นสิ่งสำคัญที่จะทำให้พาร์ทเนอร์ก้าวสู่ความสำเร็จได้ไม่ยาก และเรายังเข้าไปเติมเต็มประสบการณ์และให้คำแนะนำในการทำธุรกิจแบบรอบด้าน เพื่อพร้อมที่จะพากันเดินไปข้างหน้าอย่างรู้เท่าทันสถานกาณ์ของโลกธุรกิจในปัจจุบัน และร่วมกันสร้างการเติบโตอย่างแข็งแกร่ง”  นายสุรชัย กล่าว
ส่วน ดร.ชาคริต พิชญางกูร หัวหน้าเจ้าหน้าที่บริหารธุรกิจไลฟ์สตาร์ ในเครือ อาร์เอส กรุ๊ป กล่าวว่า ปีนี้ไลฟ์สตาร์มีการเสนอสินค้าที่หลากหลายมากยิ่งขึ้น เพื่อตอบโจทย์กลุ่มคนรักสุขภาพและเทรนด์การใช้ชีวิตแบบใหม่ โดยมองว่า ตลาดอาหารเสริมคอลลาเจน เป็นตลาดที่ใหญ่และมีแนวโน้มเติบโตขึ้นเรื่อยๆ ผลิตภัณฑ์เสริมอาหารคอลลาเจนแบรนด์ “well u” (เวลยู) เป็นคอลลาเจนระดับพรีเมียมที่มีประสิทธิภาพและนวัตกรรมที่เหนือกว่าด้วยส่วนประกอบที่สำคัญถึง 6 ชนิด ได้แก่ 1. คอลลาเจนไดเปปไทด์จากปลา ประเทศญี่ปุ่น 2. คอลลาเจนไตรเปปไทด์จากปลา 3. วิตามินซี 4. เซราไมด์จากสารสกัดข้าว 5. ไฮยารูโรนิค แอซิด จากสารสกัดเห็นหูหนูขาว และ 6. ไบโอทิน ซึ่งช่วยดูแลครบตั้งแต่ผม ผิวพรรณ กระดูกและข้อ เพื่อให้สุขภาพดีจากภายใน
โดยครั้งนี้ อาร์เอส กรุ๊ป ทุ่มงบการตลาดมากถึง 300 ล้านบาท พร้อมดึง 3 นักแสดงสาวสวยเป็นพรีเซนเตอร์พร้อมกัน ได้แก่ เจนี่ อัลภาชน์ ณ ป้อมเพชร, แต้ว-ณฐพร เตมีรักษ์ และ แพท-ณปภา ตันตระกูล ซึ่งเป็นตัวแทนของพรีเมียมคอลลาเจนที่มีส่วนประกอบสำคัญหลายอย่างเปรียบเสมือนดรีมทีมในการดูแลสุขภาพ เพื่อสื่อสารไปยังกลุ่มเป้าหมายครบทุกช่องทาง โดยวางจำหน่ายทั่วประเทศ ผ่าน 3 ช่องทางหลัก ดังนี้ 1. Exclusive Distribution Network (EDN) หรือตัวแทนจำหน่าย 80% 2.Modern Trade 10% และ 3. ออนไลน์ 10%
 